#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2018. augusztus29-i rendkívüli ülésére)

**TÁRGY: A 49/23 HRSZ-ON NYILVÁNTARTOTT INGATLAN ÁTMINŐSÍTÉSE**

Kiskőrös Város Önkormányzata forgalomképes üzleti vagyonát képezi a Kiskőrös belterület 49/23 hrsz-on nyilvántartott kivett beépítetlen terület művelési ágban lévő, 1958 m2 alapterületű ingatlan. Az elmúlt időszakban az ingatlan sport szabadidős célokat szolgált, ill. a gyermekjátszótér is áthelyezésre került, így átminősítés nélkül is közhasználati célból, a köz számára nyitott területként szolgált.

Fent nevezett ingatlan közvetlenül a holland Krinpenann den Ijssel testvérváros által építtetett „Holland ház”-zal szomszédos. Az Önkormányzatnak szándékában áll ezen területrészt a testvérvárosról elnevezni.

Kiskőrös Város Önkormányzatának a közterületek elnevezéséről, az elnevezés megváltoztatásáról, azok jelöléséről, és a házszámozás rendjéről szóló 25/2013. (XII. 19.) rendeletének szabályai értelmében a terület elnevezésének feltétele az átminősítés.

Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet mellékletét képező szabályozási tervében foglaltak szerint a 49/23. hrsz-ú ingatlan „zöldterület”. Funkcióját tekintve közterület, a közhasználat célját, a lakosság pihenését, szabadidő- eltöltését, közlekedést szolgálja.

Annak érdekében, hogy az Önkormányzat a 49/23 hrsz-ú területrészt el tudja nevezni, azt közterületté, így forgalomképes üzleti vagyonból forgalomképtelen törzsvagyonává szükséges átminősítenie.

Az önkormányzati vagyonról, a vagyon hasznosításáról szóló 26/2012. (XII. 19.) rendelet 10. § (1) bekezdés alapján a nemzeti vagyonról szóló 2011. évi CXCVI. törvény (a továbbiakban: Nvtv.) 5. §-a szerinti vagyon minősítése, átminősítése, a Képviselő-testület hatáskörébe tartozik.

Javaslom, hogy a Képviselő-testület járuljon hozzá a fenti ingatlan átminősítéséhez.

**Kiskőrös, 2018. augusztus 27.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. Kiskőrös Város Önkormányzata tulajdonában álló, forgalomképes üzleti vagyonát képező Kiskőrös belterület 49/23 hrsz-on nyilvántartott, kivett beépítetlen terület művelési ágban lévő, 1958 m2 alapterületű ingatlanát forgalomképtelen törzsvagyonává átminősíti, az ingatlan rendeltetése: „közterület”,
2. felhatalmazza a polgármestert a Bács-Kiskun Megyei Kormányhivatal Kiskőrösi Járási Hivatal Földhivatali Osztálya előtt az ingatlan-nyilvántartásban történő átvezetésre, a kapcsolódó jognyilatkozatok megtételére.

**Felelős:** polgármester

**Határidő:** azonnal